ai4bharat/Pralekha huggingface dataset:
பாதுகாப்பு அமைச்சகம்
உத்தரப் பிரதேசம் மற்றும் தமிழகத்தில் பாதுகாப்பு தளவாட தொழில்களில் முதலீடு செய்ய ஸ்வீடன் நிறுவனங்களுக்கு பாதுகாப்புத்துறை அமைச்சர் அழைப்பு
உத்தரப் பிரதேசம் மற்றும் தமிழகத்தில் பாதுகாப்பு தளவாட தொழில்களில் முதலீடு செய்ய ஸ்வீடன் நிறுவனங்களுக்கு பாதுகாப்புத்துறை அமைச்சர் திரு ராஜ்நாத் சிங் அழைப்பு விடுத்துள்ளார்.
பாதுகாப்பு தளவாட தொழில் இந்தியா-ஸ்வீடன் ஒத்துழைப்பு குறித்த இணைய கருத்தரங்கு இன்று நடத்தப்பட்டது. இதன் கருப் பொருள் ‘‘வளர்ச்சி மற்றும் பாதுகாப்புக்கான முதலீட்டு வாய்ப்புகள்’.
இந்திய பாதுகாப்பு தளவாட உற்பத்தியாளர்கள் மற்றும் ஸ்வீடன் பாதுகாப்பு தளவாட தொழில்துறை மூலமாக பாதுகாப்பு அமைச்சகத்தின் தளவாட பொருட்கள் உற்பத்தி துறை இந்த இணையகருத்தரங்கை நடத்தியது. இதில் தலைமை விருந்தினராக பாதுகாப்பத்துறை அமைச்சர் திரு ராஜ்நாத் சிங்கும், கவுரவ விருந்தினராக ஸ்வீடன் பாதுகாப்புத்துறை அமைச்சர் திரு பீட்டர் ஹல்ட்குவிஸ்ட் ஆகியோரும் கலந்து கொண்டனர்.
இந்தியாவின் பாதுகாப்பு தளவாட கொள்முதல் நடைமுறைகள் குறித்து துவக்கவுரையாற்றிய திரு. ராஜ்நாத் சிங் கூறியதாவது:
இந்தியாவின் பாதுகாப்பு தளவாட கொள்முதல் நடைமுறைகள், உள்நாட்டு உற்பத்தியை ஊக்குவிக்கிறது மற்றும் பாதுகாப்பு தளவாட உற்பத்தி மையமாக இந்தியா மாற, வலுவான அடித்தளம் அமைத்துள்ளது. அன்னிய நேரடி முதலீட்டில் தாராளமயம், எளிதாக தொழில் செய்வதற்கான சூழலை மேம்படுத்துதல் போன்ற கொள்கை முடிவுகள், இந்தியாவில் கூட்டு முயற்சியில் தொழில் தொடக்க உலக நிறுவனங்களை ஈர்க்கிறது.
வெளிநாட்டு தயாரிப்பு நிறுவனங்கள், இந்திய பாதுகாப்பு தளவாட தொழில்துறையில் உள்ள வாய்ப்புகளில் பங்கேற்க அழைப்பு விடுக்கிறது. இதன் மூலம் வெளிநாட்டு நிறுவனங்கள் தனியாகவோ, அல்லது இந்திய நிறுவனங்களுடன் கூட்டு சேர்ந்தோ, ‘மேக் இன் இந்தியா’ வாய்ப்புகளில் முதலீடு செய்யலாம்.
உத்தரப் பிரதேசம் மற்றும் தமிழகத்தில் ராணுவ தளவாட தொழில்களில் முதலீடு செய்ய ஸ்வீடன் நிறுவனங்கள் முன்வர வேண்டும். அந்த நிறுவனங்களுக்கு மாநில அரசுகள் வழங்கும் தனித்துவமான சலுகைகளும் கிடைக்கும். அதிக திறன்வாய்ந்த தொழிலாளர்களும் கிடைப்பர். பாதுகாப்பு தளவாட தொழில்களின் பல துறைகளில் இந்தியா-ஸ்வீடன் நிறுவனங்கள் பரஸ்பர நலனுடன் இணைந்து செயல்பட பல வாய்ப்புகள் உள்ளன. இந்தியாவில் ஏற்கனவே ஸ்வீடன் நிறுவனங்கள் அதிகளவில் உள்ளன. இந்திய-ஸ்வீடன் நிறுவனங்கள் இணைந்து தயாரிக்க ஏராளமான வாய்ப்புகள் உள்ளன. ஸ்வீடன் தொழிற்சாலைகளுக்கு, இந்திய நிறுவனங்களும் முக்கியமான தயாரிப்புகளை விநியோகிக்கலாம். தொழில்நுட்பத்தை மையமாக கொண்ட அன்னிய முதலீட்டு கொள்கை இந்திய மற்றும் ஸ்வீடன் நிறுவனங்களை பாதுகாப்பு தொழில்நுட்ப துறைகளில் இணைந்து செயல்பட வைக்கும்.
இந்தியாவில் கப்பல் கட்டும் தொழில் வலுவாக உள்ளது. இந்திய நிறுவனங்கள் தயாரிக்கும் கப்பல்கள் உலக தரத்திலானவை. இதிலும், இந்தியா-ஸ்வீடன் நிறுவனங்கள் இணைந்து பணியாற்றி பரஸ்பர பலன்களை பெறலாம்.
இவ்வாறு திரு ராஜ்நாத் சிங் பேசினார்.
இந்நிகழ்ச்சியில் , இருதரப்பு பாதுகாப்பு தளவாட தொழில் உறவுகளை மேம்படுத்துவதற்கு இந்திய பாதுகாப்பு தளவாட உற்பத்தியாளர்கள் மற்றும் ஸ்வீடன் பாதுகாப்பு தளவாட தொழில்துறை இடையே புரிந்துணர்வு ஒப்பந்தம் செய்யப்பட்டது.
இந்நிகழ்ச்சியில் இந்திய பாதுகாப்பு தளவாட உற்பத்தியாளர்களின் விவரங்கள் அடங்கிய புத்தகத்தையும் அமைச்சர் திரு.ராஜ்நாத் சிங் வெளியிட்டார். இதில் பாதுகாப்பு மற்றும் வான் துறையில் உள்ள 437 நிறுவனங்களின் திறன்கள் குறித்து விளக்கப்பட்டுள்ளன. இந்தியாவில் தயாரிக்கப்படும் 108 தளவாட பொருட்களின் விவரமும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725332
உள்துறை அமைச்சகம்
கிளர்ச்சியில்லா மற்றும் வளமான வடகிழக்கிற்கான பிரதமரின் லட்சியத்தை அடையும் விதமாக நாகாலாந்து தேசிய சோஷியலிஸ்ட் குழுவுடன் மத்திய உள்துறை அமைச்சர் திரு அமித் ஷா சண்டை நிறுத்த ஒப்பந்தம்
கிளர்ச்சியில்லா மற்றும் வளமான வடகிழக்கிற்கான பிரதமர் திரு நரேந்திர மோடியின் லட்சியத்தை அடையும் விதமாகவும், நாகா அமைதி செயல்பாட்டிற்கு குறிப்பிடத்தகுந்த ஊக்கமளிக்கும் விதமாகவும், நாகாலாந்து தேசிய சோஷியலிஸ்ட் குழு  நிக்கி அணியுடன் மத்திய உள்துறை மற்றும் கூட்டுறவு அமைச்சர் திரு அமித் ஷா சண்டை நிறுத்த ஒப்பந்தத்தில் கையெழுத்திட்டுள்ளார்.
2021 செப்டம்பர் 8 முதல் ஒரு வருடத்திற்கு இந்த ஒப்பந்தம் அமலில் இருக்கும். குழுவின் 200 உறுப்பினர்கள் 83 ஆயுதங்களுடன் அமைதி செயல்பாட்டில் இணைந்தனர்.
என் எஸ் சி என் , என் எஸ் சி என்  மற்றும் என் எஸ் சி என் -காங்கோ ஆகிய இதர நாகா குழுக்களுடன் சண்டை நிறுத்த ஒப்பந்தங்களில் இந்திய அரசு கையெழுத்திட்டுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753297
----
(Visitor Counter : 177
குடியரசுத் துணைத் தலைவர் செயலகம்
சுற்றுச்சூழல் பாதுகாப்பும் பொருளாதார வளர்ச்சியும் ஒருங்கிணைந்து செல்ல வேண்டும்: குடியரசுத் துணைத் தலைவர்
சுற்றுச்சூழல் பாதுகாப்பும் பொருளாதார வளர்ச்சியும் ஒருங்கிணைந்து செல்ல வேண்டும் என்று குடியரசுத் துணைத் தலைவர் திரு. எம். வெங்கையாநாயுடு கூறியிருக்கிறார். உத்தராகன்ட் மாநிலம் டேராடூனில் இன்று  இந்திராகாந்தி தேசிய வனவியல் கல்விக்கழகத்தின் பட்டமளிப்பு விழா 2018 -ல் அவர் உரையாற்றினார். உத்தராகன்ட் ஆளுநர் டாக்டர் கிருஷ்ணகாந்த் பால், முதலமைச்சர் திரு. திரிவேந்திர சிங் ராவத், மற்றும் மத்திய அறிவியல், தொழில்நுட்பம், புவி அறிவியல் மற்றும் சுற்றுச்சூழல், வனம் மற்றும் பருவநிலை மாற்றத் துறை அமைச்சர் டாக்டர் ஹர்ஷ்வர்தன் மற்றும் முக்கியப் பிரமுகர்கள் இந்த விழாவில் கலந்துகொண்டனர்.
வன நிர்வாகத்தின் அடிப்படைக் கோட்பாடு என்பது இயற்கை வளங்கள் பாதுகாப்பு மற்றும் நீடித்த பயன்பாடு ஆகியவற்றைக் கொண்டதாக இருக்க வேண்டும் என்று குடியரசுத் துணைத் தலைவர் கூறினார். சுற்றுச்சூழலுக்கு உகந்த அணுகுமுறையை நாம் கொண்டிருப்பது அவசியம் என்றும் சிறந்த எதிர்காலத்திற்கான இயற்கை என்பதுடன் நாம் வாழ வேண்டும் என்றும் அவர் மேலும் கூறினார். மரக்கன்றுகளை நடுவதும் மரங்களைப் பாதுகாப்பதும் ஒவ்வொருவரின் புனிதக் கடமையாக இருக்க வேண்டுமென்றும் அவர் தெரிவித்தார்.
வனப்பகுதியை அதிகரிக்க மாநிலங்களுக்கு ஊக்கமளிக்கப்பட வேண்டும் என்று குடியரசுத் துணைத் தலைவர் கூறினார். இதில் மாநில அரசுகள் நன்றாகச் செயல்படும் வகையில் நித்தி ஆயோகும் மத்திய அரசும் ஊக்கப்படுத்த வேண்டுமென்றும் வனங்கள், நதிகள், ஆகியவற்றுடன் இயற்கை அன்னைக்கும் மிக உயர்ந்த முன்னுரிமை அளிக்கப்பட வேண்டும் என்றும் அவர் குறிப்பிட்டார். மரம் நடுதலும் சுற்றுச்சூழல் பாதுகாப்பும் மக்கள் இயக்கமாக மாற வேண்டும் என்றும் அவர் கூறினார்.
நமது நாட்டு மக்களின் மனங்களில் மனிதர்களுக்கும் வனத்திற்கும் இடையே வலுவான உறவு இருப்பதைச் சமயங்களும் சமூகக் கலாச்சாரங்களும் ஆழமாகப் பதிவு செய்துள்ளன என்று குறிப்பிட்டக் குடியரசுத்துணைத்தலைவர் அண்மைக் காலங்களில் அதிகரித்துவரும் இயற்கை வளங்களின் தேவையும் இயற்கை அன்னையைப் பற்றிய புரிதலில் உள்ள குறைபாடும் அதற்கு இடையூறு விளைவித்துள்ளன என்றார். தெய்வீகத்தின் புனித அடையாளங்களாக மரங்களைக் கருதும் பாரம்பரியம் மிக்கது இந்தியக் கலாச்சாரம் என்று அவர் கூறினார். “ஃபிக்கஸ் ரிலிஜியோசா” என்று தாவரவியலில் அழைக்கப்படும் அரசமரம் போன்ற மரங்களை வெட்டுவது பாவம் எனக் கருதப்பட்டதாகவும் அவர் தெரிவித்தார்.
பழங்குடியினர் அல்லது உள்ளூர் சமூகங்களுக்கு மரங்களின் பாதுகாப்புத் தொழில்நுட்பங்கள் குறித்து வழிக்காட்டுதலும் யோசனையும் வழங்குதல் அவசியம் என்று குடியரசுத் துணைத் தலைவர் தெரிவித்தார். தேசநலனையும் மக்கள் நல்வாழ்வையும், குறிப்பாகத் தங்களின் வாழ்க்கைக்கு வனங்களைச் சார்ந்திருக்கும் பழங்குடியினக் குழுக்களின் நல்வாழ்வையும், சமரசம் செய்துகொள்ளாமல் வனஅலுவலர்கள் மேம்பாட்டை விரும்புகின்றவர்களாகவும் வளர்ச்சியைத் தருபவர்களாகவும் இருக்க வேண்டும் என்று அவர் மேலும் தெரிவித்தார். பாதுகாப்பு நோக்கங்களுக்காக வனங்களிலிருந்து மக்களை வெளியேற்றும் நிர்வாக உத்திகளிலிருந்து மாறி, கூட்டு வன நிர்வாகம் என்ற வடிவத்தில் மக்களின் ஒத்துழைப்புடன் வனங்களை நிர்வகிக்கும் பாதைக்கு இந்தியா வந்துள்ளது என்றும் அவர் குறிப்பிட்டார்.
மேலும் விவரங்களுக்கு www.pib.nic.in என்ற இணையதளத்தைக் காணவும்.
சுகாதாரம் மற்றும் குடும்ப நலத்துறை அமைச்சகம்
இது வரை இல்லாத சாதனையை இந்தியா புரிந்துள்ளது, கொவிட் பாதிப்புகள் இரட்டிப்பாகும் காலம் கிட்டத்தட்ட 73 நாட்களாக அதிகரித்துள்ளது
அதிக அளவிலான குணமடைதல்களையும், சிகிச்சையில் உள்ளவர்களின் எண்ணிக்கை தொடர்ந்து குறைந்து வருவதையும் இந்தியா கண்டு வருகிறது. இதன் காரணமாக, கொவிட்-19 பாதிப்புகள் இரட்டிப்பாகும் காலம் கிட்டத்தட்ட 73 நாட்களாக  அதிகரித்துள்ளது
ஆகஸ்ட் மத்தியில் 25.5 நாட்களக இருந்த இரட்டிப்பாகும் விகிதம், தற்போது 73 நாட்களாக அதிகரித்துள்ளது. மத்திய, மாநில மற்றும் யூனியன் பிரதேச அரசுகளின் ஒருங்கிணைந்த முயற்சிகளின் மூலம் இது சாத்தியமாகி உள்ளது.
பரிசோதனைகளின் எண்ணிக்கை நாடு முழுவதும் அதிகரித்துள்ள நிலையில், தொற்றுகளின் எண்ணிக்கை குறைந்து வருகிறது. சிறப்பான முறையில் நோய்ப் பரவல் கட்டுப்படுத்தப்பட்டுக் கொண்டிருப்பது இதன் மூலம் நிரூபணம் ஆகிறது.
கடந்த 24 மணி நேரத்தில் மட்டும் 81,514 நோயளிகள் குணமடைந்து வீடு திரும்பியுள்ளனர். தற்போது சிகிச்சையில் உள்ளவர்களின் எண்ணிக்கை 8,12,390 ஆகும். நாட்டில் இது வரை உறுதிப்படுத்தப்பட்ட மொத்த பாதிப்புகளில் இது 11.12 சதவீதமாகும்.
கடந்த 24 மணி நேரத்தில் 67,708 புதிய பாதிப்புகள் உறுதிப்படுத்தப்பட்டுள்ளன. இதில் 77 சதவீதம் பத்து மாநிலங்கள் மற்றும் யூனியன் பிரதேசங்களில் இருந்து பதிவாகி உள்ளது. மகாராஷ்டிரா முதலிடத்திலும், கர்நாடகா இரண்டாம் இடத்திலும் உள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664687
ஜல்சக்தி அமைச்சகம்
ஆகஸ்ட் 13-15 வரையில் தங்கள் இல்லங்களில் தேசியக் கொடியை ஏற்றுமாறு ஜல்சக்தி துறை அமைச்சர் வேண்டுகோள்
சுதந்திரத்தின் அமிர்தப் பெருவிழாவை முன்னிட்டு இல்லம்தோறும் தேசியக் கொடி பிரச்சாரத்தை தேச பக்தி உணர்வுடன் மேற்கொள்ள அமைச்சர் திரு. கங்காதர் சிங் ஷெகாவத் கோரிக்கை
இல்லம்தோறும் தேசியக்கொடி கொண்டாட்டத்தை அனைத்து தரப்பினரும் மேற்கொள்ளும் வகையில் ஜல்சக்தி அமைச்சகத்தின் அனைத்து அதிகாரிகளும் அலுவலர்களும் தங்கள் இல்லங்களில் தேசிய கொடியை ஏற்ற வேண்டும் என்று மத்திய ஜல் சக்தி துறை அமைச்சர் திரு கஜேந்திர சிங் ஷெகாவத் கூறியுள்ளார். தகுந்த முறையில் இந்த கொண்டாட்டங்களை மேற்கொள்ள வேண்டும் என்றும் அவர் தனது அதிகாரிகளுக்கு உத்தரவிட்டு உள்ளார். சுதந்திரத்தின் அமிர்த பெருவிழாவை முன்னிட்டு அனைத்து இல்லங்களிலும் தேசியக்கொடியை ஏற்றும் இந்த பிரச்சாரத்தை ஆகஸ்ட் மாதம் 13ம் தேதி முதல் 15ஆம் தேதி வரை அனைத்து அதிகாரிகளும் மேற்கொள்ள வேண்டும் என்று அவர் வலியுறுத்தி உள்ளார்
பிரதமர் நரேந்திர மோதி அவர்களின் தொலைநோக்கு திட்டத்தை அனைத்து குடிமக்களும் அறிந்து கொள்ளும் வகையில் ஜல் சக்தி அமைச்சகம் தேவையான தகுந்த நடவடிக்கைகளை எடுத்துள்ளது. தேசியக்கொடியை ஏற்றுவது மட்டும் இன்றி ஏற்றப்பட்டு இருக்கும் இடம் குறித்த தகவல்களை அதற்குரிய ஹர் கர் திரங்கா என்ற இணையதள பக்கத்தில் பகிர்ந்து கொள்ளவும் தகுந்த ஏற்பாடுகள் செய்யப்பட்டுள்ளன. அவ்வாறு பகிர்ந்து கொள்ளும் போது அதற்கான சான்றிதழ்களும் வழங்கப்பட இருக்கிறது. தங்கள் வீடுகளில் அதிகாரிகளும் அலுவலர்களும் கொடிகளை ஏற்றுவதோடு மட்டுமின்றி தங்களது நண்பர்களையும் குடும்பத்தினரையும் இதுபோல் தங்கள் இல்லங்களில் தேசியக் கொடியை ஏற்றுவதற்கு ஊக்குவிக்க வேண்டும் என்றும் கேட்டுக்கொள்ளப்பட்டுள்ளது.
•••••••••••••
(Visitor Counter : 133
வணிகம் மற்றும் தொழில்துறை அமைச்சகம்
ஜூன் மாதத்திற்கான மொத்தவிலை குறியீடு -4.12 %ஆக இருந்தது
அகில இந்திய மொத்த விலை குறியீட்டு எண்ணின் அடிப்படையிலான ஆண்டு பணவீக்க விகிதம் ஜூன் மாதத்தில்  4.12%ஆக இருந்தது. இது மே மாதத்தில் 3.48 %ஆக பதிவானது.
கனிம எண்ணெய்கள், உணவுப்பொருட்கள், அடிப்படை உலோகங்கள், கச்சாப் பெட்ரோலியம், இயற்கை எரிவாயு மற்றும் ஆடைகள் ஆகியவற்றின் விலைகளில் ஏற்பட்ட வீழ்ச்சியால் பண வீக்க விகிதம் ஜூன் மாதத்தில் குறைந்து காணப்பட்டது.
கடந்த ஜனவரி மாதத்தில் இருந்து அனைத்துப்பொருட்களின் விலை குறியீடு தொடர்ந்து குறைந்து வந்தது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1939393
புவி அறிவியல் அமைச்சகம்
அகில இந்திய அளவிலான வானிலை அறிக்கை
இந்திய வானிலை ஆராய்ச்சி மையத்தின் தேசிய வானிலை முன்கணிப்பு மையம் அண்மையில் வெளியிட்ட  அறிக்கையின்படி:
♦ தென்கிழக்கு வங்காள விரிகுடா மற்றும் அதனையொட்டிய பகுதிகளில் இருந்த தீவிர காற்றழுத்தம், கடந்த 6 மணிநேரமாக அதே இடத்தில் நீடிக்கிறது. இது மேலும் வலுவடைந்து உம்-பன் என்ற சூறாவளிப் புயலாக மாறியுள்ளது. இன்று மே 16, ♦ தென்கிழக்கு வங்காள விரிகுடா மற்றும் அதனையொட்டிய பகுதிகளில் இருந்த தீவிர காற்றழுத்தம், கடந்த 6 மணிநேரமாக அதே இடத்தில் நீடிக்கிறது. இது மேலும் வலுவடைந்து உம்-பன் என்ற சூறாவளிப் புயலாக மாறியுள்ளது. இன்று மே 16, 2020 மாலை 5.30 மணி நிலவரப்படி, அதே பிராந்தியத்தில் மையம் கொண்டுள்ளது. இது 10.9°N அட்சரேகை மற்றும் 86.3°E தீர்க்கரேகைக்கு அருகே, பாரதீப்-பிலிருந்து  1040 கி.மீ., தெற்கிலும், திகா பகுதியிலிருந்து  தெற்கு-தென்மேற்கில் 1,200 கி.மீ., தொலைவிலும், கேபுபரா  பகுதியிலிருந்து தெற்கு-தென்மேற்கில் 1,300 கி.மீ., தொலைவிலும் மையம் கொண்டிருந்தது. இது 12 மணிநேரத்தில் மேலும் வலுவடைந்து தீவிர சூறாவளிப் புயலாகவும், 18-ம் தேதி காலையில் மிக தீவிர சூறாவளிப் புயலாகவும் மாற வாய்ப்பு உள்ளது. இது தொடக்கத்தில் வடக்கு-வடமேற்கு திசையில் மே 17 வரை நகர்வதற்கு அதிக வாய்ப்பு உள்ளது. அதன்பிறகு, திசைமாறி வங்காள விரிகுடாவின் வடமேற்கில் வடக்கு-வடகிழக்கு திசையில், மேற்குவங்கம் மற்றும் அதனையொட்டிய வடக்கு ஒடிசா கடலோரப் பகுதியை நோக்கி மே 18 முதல் 20-ம் தேதி வரை நகரும்.மாலை 5.30 மணி நிலவரப்படி, அதே பிராந்தியத்தில் மையம் கொண்டுள்ளது. இது 10.9°N அட்சரேகை மற்றும் 86.3°E தீர்க்கரேகைக்கு அருகே, பாரதீப்-பிலிருந்து  1040 கி.மீ., தெற்கிலும், திகா பகுதியிலிருந்து  தெற்கு-தென்மேற்கில் 1,200 கி.மீ., தொலைவிலும், கேபுபரா  பகுதியிலிருந்து தெற்கு-தென்மேற்கில் 1,300 கி.மீ., தொலைவிலும் மையம் கொண்டிருந்தது. இது 12 மணிநேரத்தில் மேலும் வலுவடைந்து தீவிர சூறாவளிப் புயலாகவும், 18-ம் தேதி காலையில் மிக தீவிர சூறாவளிப் புயலாகவும் மாற வாய்ப்பு உள்ளது. இது தொடக்கத்தில் வடக்கு-வடமேற்கு திசையில் மே 17 வரை நகர்வதற்கு அதிக வாய்ப்பு உள்ளது. அதன்பிறகு, திசைமாறி வங்காள விரிகுடாவின் வடமேற்கில் வடக்கு-வடகிழக்கு திசையில், மேற்குவங்கம் மற்றும் அதனையொட்டிய வடக்கு ஒடிசா கடலோரப் பகுதியை நோக்கி மே 18 முதல் 20-ம் தேதி வரை நகரும்.
(Visitor Counter : 103
பாதுகாப்பு அமைச்சகம்
தில்லியில் கடற்படை விருது விழா
கடற்படையில் சிறப்பாக பணியாற்றியவர்களுக்கும், சாதனை படைத்தவர்களுக்கும் விருது வழங்கி பாராட்டு தெரிவிக்கும் விழா தில்லியில் உள்ள ஐஎன்எஸ் இந்தியா வளாகத்தில் 2020, அக்டோபர் 14ம் தேதி நடந்தது. இந்தாண்டு குடியரசு தினவிழாவை முன்னிட்டு, விருது அறிவிக்கப்பட்டவர்களுக்கு, கடற்படை தளபதி அட்மிரல் கரம்பிர் சிங், விருதுகளை வழங்கினார். ஒரு யூத் சேவா பதக்கம், ஒரு நவ் சேனா பதக்கம், 6 விசிஸ்ட் சேவா பதக்கங்கள் உட்பட மொத்தம் 8 பதக்கங்கள் வழங்கப்பட்டன.
இந்நிகழ்ச்சி, அணிவகுப்பு மரியாதையுடன், நடந்தது. கொரோனா தொற்று பரவலை தடுப்பதற்காக, கடற்படை விருது விழா, அந்தந்த கடற்படை கட்டுபாட்டு மண்டலங்களில் நடந்தது. இந்த விழாவில் குறைந்த அளவிலான அதிகாரிகள், மற்றும் விருது பெற்ற கடற்படையினரின் வாழ்க்கைத் துணைகள் மட்டுமே கலந்து கொண்டனர். கொவிட் 19 நெறிமுறைளுடன், இந்த விருது விழா நடந்தது. எளிமையாக நடந்தாலும், விருது பெற்றவர்கள் நினைவு கூறும் வகையில் இந்த விழா நடத்தப்பட்டது.
பாதுகாப்பு அமைச்சகம்
பாதுகாப்புத்துறை அமைச்சர் திரு.ராஜ்நாத் சிங், ரஷ்ய பாதுகாப்புத்துறை அமைச்சர் ஜெனரல் செர்ஜி ஷோய்குவுடன் மாஸ்கோவில் அன்பான மற்றும் நட்புரீதியான சந்திப்பு;
ரஷ்ய கூட்டமைப்பின் வெற்றி தினத்தை நினைவுகூரும் 75 வது ஆண்டு விழாவில் பங்கேற்க இந்திய பாதுகாப்புத்துறை அமைச்சர் திரு. ராஜ்நாத் சிங், பாதுகாப்புத் துறை செயலாளர் மற்றும் பிற மூத்த அதிகாரிகள் உள்ளிட்ட தூதுக்குழுவினருடன் மாஸ்கோ சென்றுள்ளார்.
பாதுகாப்புத்துறை அமைச்சர், ரஷ்ய பாதுகாப்புத்துறைஅமைச்சர் ஜெனரல் செர்ஜி ஷோய்குவை, ரஷ்ய பாதுகாப்பு அமைச்சகத்தில் இன்று , சந்தித்து ஒரு மணி நேரம் பேசினார்.. இந்த சந்திப்பு இரு நாடுகளுக்கும் இடையிலான ஒத்துழைப்பின் பரந்த பகுதிகளை உள்ளடக்கியதாக இருந்தது. அடுத்த இரண்டு நாட்களில் மலாக்கா ஜலசந்தியில் இருந்து இந்திய மற்றும் ரஷ்ய கடற்படையினரின் இந்திரா கடற்படை பயிற்சிகள் நடைபெற இருக்கும் தருணத்தில் முன்னதாக இந்த சந்திப்பு நிகழ்ந்திருப்பது குறிப்பிடத்தக்கது.
வணிகம் மற்றும் தொழில்துறை அமைச்சகம்
தேசிய ஸ்டார்ட்அப் விருதுகள் - 2023க்கான விண்ணப்பங்களை 2023 மே 31 வரை அனுப்பலாம்
தொழில்துறை மற்றும் உள்நாட்டு வர்த்தக மேம்பாட்டுத் துறை  2020 ஆம் ஆண்டில் தேசிய ஸ்டார்ட்அப் விருதுகளை  அறிமுகப்படுத்தியது. இது புதுமையான தயாரிப்புகளை உருவாக்கி சமூகத்தில் குறிப்பிடத்தக்க தாக்கத்தை வெளிப்படுத்தும் ஸ்டார்ட்அப் சூழலில் சிறந்த ஸ்டார்ட்அப்கள் மற்றும் செயல்படுத்துபவர்களுக்கு வெகுமதியோடு அங்கீகாரம் அளிக்கிறது. இதுவரை மூன்று முறை விருதுகள் வழங்கப்பட்டுள்ளன. இந்திய ஸ்டார்ட்அப் சூழல் அமைப்பின் வளர்ச்சியில் புரட்சியை ஏற்படுத்துவதில் முக்கிய பங்கு வகித்த ஸ்டார்ட்அப்கள் அங்கீகரிக்கப்பட்டுள்ளன. தேசிய ஸ்டார்ட்அப் விருதுக் 2023ஏப்ரல் 1 முதல் விண்ணப்பிக்கலாம். சமர்ப்பிப்பதற்கான காலக்கெடு 31 மே 2023 ஆகும்.
தேசிய ஸ்டார்ட்அப் விருதுகள் 2023, 'விஷன் இந்தியா @2047'க்கு ஏற்ப, நாடு முழுவதும் உள்ள புதுமைகளைக் கொண்டாடும். இது இந்தியாவை வளர்ந்த பொருளாதாரமாக மாற்றுவதில் கவனம் செலுத்துகிறது. முக்கிய கருப்பொருள்கள் முழுவதும் அமிர்தகாலத்தின் செயல்பாடுகள் அடிப்படையில் அமைந்துள்ளன.
இந்த முறை ஸ்டார்ட்அப்கள் 20 பிரிவுகளில் வழங்கப்படும். அவை தற்போதைய இந்திய மற்றும் உலகளாவிய பொருளாதார மைய புள்ளிகள் பற்றிய முழுமையான ஆலோசனையின் அடிப்படையில் முடிவு செய்யப்பட்டுள்ளன. விண்வெளி, சில்லறை விற்பனை மற்றும் சீர்குலைக்கும் தொழில்நுட்பங்களில் உள்ள கண்டுபிடிப்புகள் முதல் அதிக தாக்கத்தை மையமாகக் கொண்ட பிரிவுகள் வரை இருக்கும்.
ஒவ்வொரு பிரிவிலும் வெற்றிபெறும் ஒரு நிறுவனத்திற்கு ரூபாய் 10 லட்சம் ரொக்கப் பரிசு வழங்கப்படும். தேசிய ஸ்டார்ட்அப் விருதுகள் 2023 இன் வெற்றியாளர்கள் மற்றும் இறுதிப் போட்டியாளர்களுக்கு முதலீட்டாளர் மற்றும் அரசு இணைப்பு, வழிகாட்டுதல், சர்வதேச சந்தை அணுகல், கார்ப்பரேட் மற்றும் யூனிகார்ன் இணைப்பு மற்றும் பலவற்றை உள்ளடக்கிய பிரத்யேக ஆதரவு வழங்கப்படும்.
தேசிய ஸ்டார்ட்அப் விருதுகளின்  இதற்கு முந்தைய மூன்று விருதுகளும் நாடு முழுவதும் உள்ள ஸ்டார்ட்அப்கள் மற்றும் சுற்றுச்சூழல் அமைப்பு செயல்படுத்துபவர்களின் பெரும் பங்களிப்பைக் கண்டன. மூன்று ஆண்டுகளில், தேசிய ஸ்டார்ட்அப் விருது6,400 க்கும் மேற்பட்ட ஸ்டார்ட்அப்களின் செயலில் பங்கேற்பைக் கண்டுள்ளது. 450 க்கும் மேற்பட்ட ஸ்டார்ட்அப்களை வெற்றியாளர்களாகவும் இறுதிப் போட்டியாளர்களாகவும் அங்கீகரித்துள்ளது.
மேலும் விபரங்களுக்கு,https://www.startupindia.gov.in/ காணவும்
-----
VJ/JL/KPG
(Visitor Counter : 97
பிரதமர் அலுவலகம்
கொவிட் மேலாண்மைக்கு ராணுவத்தின் தயார் நிலை குறித்து பிரதமர் ஆய்வு
ராணுவ தளபதி எம்எம் நரவானே பிரதமர் திரு நரேந்திர மோடியை இன்று சந்தித்து பேசினார்.
கொவிட் மேலாண்மை நடவடிக்கையில் உதவ, ராணுவம் மேற்கொண்ட பல்வேறு முயற்சிகள் குறித்து அவர்கள் ஆலோசித்தனர்.
பல மாநிலங்களுக்கு, ராணுவ மருத்துவ குழுவினரின் சேவை கிடைக்கச் செய்துள்ளதை பிரதமரிடம் ஜெனரல் எம்எம் நரவானே தெரிவித்தார். நாட்டின் பல பகுதிகளில், தற்காலிக மருத்துவமனைகளை ராணுவம் அமைத்துள்ளதாக பிரதமரிடம் அவர் விளக்கினார்.
சாத்தியமான இடங்களில் ராணுவ மருத்துவமனைகளை பொது மக்களுக்கு திறந்துள்ளதாக பிரதமரிடம் ஜெனரல் எம்எம் நரவானே எடுத்துக் கூறினார். பொதுமக்கள் அருகில் உள்ள ராணுவ மருத்துவமனைகளை அணுகலாம் என அவர் மேலும் தெரிவித்தார்.
இறக்குமதி செய்யப்படும் ஆக்ஸிஜன் டேங்கர்கள் மற்றும் வாகனங்களை நிர்வகிப்பதற்கு ராணுவம் தனது படையினரை அனுப்பி உதவி வருவதாகவும் பிரதமரிடம் ஜெனரல் எம்எம் நரவானே தெரிவித்தார்.
உள்துறை அமைச்சகம்
காவல்துறை தலைமை இயக்குனர்கள் /காவல்துறை கண்காணிப்பாளர்களின் 57வது மாநாட்டை மத்திய உள்துறை அமைச்சர் திரு. அமித்ஷா புதுதில்லியில் இன்று தொடங்கிவைத்தார்
காவல்துறை தலைமை இயக்குனர்கள் /காவல்துறை கண்காணிப்பாளர்களின் 57வது மாநாட்டை மத்திய உள்துறை அமைச்சர் திரு அமித் ஷா இன்று புதுதில்லியில் தொடங்கிவைத்தார். இந்த மாநாட்டில் அனைத்து மாநிலங்கள்/ யூனியன் பிரதேசங்களைச் சேர்ந்த காவல்துறை தலைமை இயக்குனர்கள்/ காவல்துறை கண்காணிப்பாளர்கள் மற்றும் ஆயுதப்படை பிரிவுகளின் தலைவர்கள் கலந்து கொண்டனர். மேலும் நாடு முழுவதிலும் இருந்து 600க்கும் அதிகமான பல்வேறு நிலையிலான அதிகாரிகள் மெய்நிகர் முறையில் கலந்து கொண்டனர்.
2047 ஆம் ஆண்டுக்குள் இந்தியாவை வல்லரசாகவும், 2025 ஆம் ஆண்டுக்குள் இந்தியப் பொருளாதாரத்தை ஐந்து ட்ரில்லியன் அமெரிக்க டாலராகவும் மாற்றும் பிரதமர் நரேந்திர மோடியின் தொலைநோக்குத் திட்டத்தை நிறைவேற்ற வேண்டியதன் அவசியத்தை வலியுறுத்தினார். மேலும் ஜம்மு & காஷ்மீர், வடகிழக்கு, இடதுசாரி அதிதீவிரவாதம் ஆகிய பிரச்சனைகளை எதிர்கொள்வதில் பாதுகாப்புப் படைகளின் சாதனைகளை பட்டியலிட்ட உள்துறை அமைச்சர், இவற்றை அடுத்த பத்து ஆண்டுகளுக்குள் கட்டுப்படுத்துவதற்கான முக்கிய ஆலோசனையையும் தெரிவித்தார். டிஜிட்டல் பொதுச்சொத்துக்களைப் பாதுகாப்பதற்கான சிறப்பு அணுகுமுறையை தவிர, காவல் படைகளுக்குத் திறன் வளர்ப்பு, கடினமான உள் கட்டமைப்பை கொண்ட துறைகளை பாதுகாத்தல் ஆகியவை குறித்து அமைச்சர் விளக்கினார்.
மேலும் மத்திய, மாநில அரசுகளின் ஒத்துழைப்பின் மூலம் போதைப் பொருள் கடத்தல், ஹவாலா மற்றும் குறிப்பிட்ட பகுதியில் அதிக குற்ற செயல் ஆகியவற்றை சிறப்பாக கையாள முடியும் என்று தெரிவித்தார்.
முதல் நாளில், நேபாளம் மற்றும் மியான்மர் உடனான நில எல்லையில் உள்ள பாதுகாப்பு சவால்கள், விசா காலம் முடிந்தும், இந்தியாவில் தங்கி இருக்கும் வெளிநாட்டினர்களை கண்டறிதல், மாவோயிஸ்டுகள் செயல்பாடு கண்காணிப்பு ஆகியவை குறித்து விவாதிக்கப்பட்டது. அடுத்த இரண்டு நாள் மாநாட்டில், சமீபகாலமாக அதிகரித்து வரும் காவல்துறை சவால்கள், வாய்ப்புகள் குறித்து நிபுணர்கள் களப்பணியாளர்கள் மற்றும் கல்வியாளர்களுடன் இணைந்து ஆலோசிக்கப்பட உள்ளது.
தொடர்ந்து காவல்துறையில் சிறப்பாக பணிபுரிந்த காவலர்களுக்கு பதக்கம் மற்றும் தேசிய அளவில் சிறப்பாக பணிபுரிந்த 3 காவல் நிலையங்களுக்கு மத்திய உள்துறை அமைச்சர் பரிசு வழங்கினார்.
பிரதமர் அலுவலகம்
தானே மற்றும் திவாவை இணைக்கும் ரயில்பாதைகளை பிப்ரவரி 18 அன்று பிரதமர் நாட்டுக்கு அர்ப்பணிக்க உள்ளார்
மும்பை புறநகர் ரயில்வேயின் இரண்டு புறநகர் ரயில்களையும் பிரதமர் கொடியசைத்து அனுப்பிவைப்பார்
ரூ.620 கோடி செலவில் கட்டப்பட்ட கூடுதல் ரயில் பாதைகள், புறநகர் ரயில் போக்குவரத்துடன் தொலைதூர ரயில் போக்குவரத்தின் குறுக்கீடுகளைக் குறிப்பிடத்தக்க அளவு நீக்கும்
இந்தப் பாதைகள் 36 புதிய புறநகர் ரயில்களின் அறிமுகத்திற்கும் உதவும்
தானே மற்றும் திவாவை இணைக்கும் இரண்டு கூடுதல் ரயில்பாதைகளை பிப்ரவரி 18 அன்று பிற்பகல் 4.30 மணிக்கு காணொலி காட்சி மூலம் பிரதமர் திரு நரேந்திர மோடி நாட்டுக்கு அர்ப்பணிக்க உள்ளார். மும்பை புறநகர் ரயில்வேயின் இரண்டு புறநகர் ரயில்களையும் கொடியசைத்து அனுப்புவதைத் தொடர்ந்து நிகழ்ச்சியில் அவர் உரையாற்றுவார்.
மத்திய ரயில்வேயின் முக்கிய சந்திப்பாக கல்யாண் உள்ளது நாட்டின் வடக்குப் பக்கத்திலிருந்தும், தெற்கு பக்கத்திலிருந்தும் வரும் போக்குவரத்து கல்யாணில் சந்தித்து சத்ரபதி சிவாஜி மகராஜ் முனையத்திற்கு  செல்கிறது. கல்யாண் மற்றும் சிஎஸ்எம்டி இடையேயான இந்த நான்கு பாதைகளில் இரண்டு பாதைகள் மெதுவாக செல்லும் உள்ளூர் ரயில்களுக்குப் பயன்படுத்தப்படுகின்றன. மேலும் இரண்டு பாதைகள் உள்ளூர் விரைவு, மெயில் எக்ஸ்பிரஸ், சரக்கு ரயில்களுக்குப் பயன்படுத்தப்படுகின்றன. புறநகர் மற்றும் தொலைதூர ரயில்களைப் பிரிப்பதற்கு கூடுதலாக இரண்டு பாதைகளுக்குத் திட்டமிடப்பட்டுள்ளது.
தானே மற்றும் திவாவை இணைக்கும் இரண்டு கூடுதல் ரயில்பாதைகள் சுமார் ரூ.620 கோடி செலவில் அமைக்கப்பட்டுள்ளன. இவற்றின் சிறப்பு அம்சங்களாக 1.4 கிமீ தூர ரயில் மேம்பாலம், 3 பெரிய பாலங்கள், 21 சிறிய பாலங்கள் உள்ளன. மும்பையில் இந்தப் பாதைகள், புறநகர் ரயில் போக்குவரத்துடன் தொலைதூர ரயில் போக்குவரத்தின் குறுக்கீடுகளைக் குறிப்பிடத்தக்க அளவு நீக்கும். இந்நகரில் இந்தப் பாதைகள் 36 புதிய புறநகர் ரயில்களின் அறிமுகத்திற்கும் உதவும்.
ஜல்சக்தி அமைச்சகம்
கங்கையாற்றுப்படுகையில் கழிவு நீரகற்று உள்கட்டமைப்பு வளர்ச்சிக்காக ரூபாய் 2,700 கோடி மதிப்பிலான திட்டங்களுக்கு கங்கைத் தூய்மைக்கான தேசிய இயக்கத்தின் செயற்குழு ஒப்புதல் அளித்துள்ளது
கங்கைத் தூய்மைக்கான தேசிய இயக்கத்தின் 46-வது செயற்குழு கூட்டம் தலைமை இயக்குநர் திரு ஜி அசோக்குமார் தலைமையில் 23 டிசம்பர் 2022 அன்று நடைபெற்றது. அப்போது உத்தரப்பிரதேசம், பீகார், ஜார்கண்ட் மற்றும் மேற்கு வங்கத்தில் ரூ 2,700 கோடிக்கு மேலான செலவில் கழிவு நீரகற்று உள்கட்டமைப்பின் 12 திட்டங்களுக்கு ஒப்புதல் அளிக்கப்பட்டது.
உத்தரப்பிரதேசத்தில் 3 திட்டங்களுக்கு ஒப்புதல் அளிக்கப்பட்டது. இதில் பிரயாக்ராஜில் ரூ. 475.19 கோடி செலவில் ஒரு திட்டத்திற்கு ஒப்புதல் வழங்கப்பட்டது.
பீகாரில் ரூ. 42.25 கோடி செலவில் தௌத் நகரிலும், 149.15 கோடி செலவில் மோத்திகரிலும் ஒரு திட்டம் நிறைவேற்றப்பட உள்ளது.
மேற்கு வங்கத்தில் ரூ. 653.67 கோடி செலவில் ஆதிகங்கா ஆற்றின் மறுசீரமைப்பிற்கு ஒப்புதல் அளிக்கப்பட்டது.
உத்தரகண்ட் மற்றும் பீகாரில் 2022-23-ம் ஆண்டு காடுவளர்ப்பு திட்டங்களுக்கு ஒப்புதல் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1886724
வணிகம் மற்றும் தொழில்துறை அமைச்சகம்
முதலாவது சர்வதேச சிறு மற்றும் நடுத்தரத் தொழில் முனைவோர் மாநாடு நிறைவடைந்தது. டிஜிடல் வர்த்தக பிரிவு ஒன்றை ஏற்படுத்த குறு, சிறு மற்றும் நடுத்தரத் தொழில்கள் அமைச்சகம் முடிவு
மலாவி நாட்டுப் பிரதிநிதிக்கு இந்தியாவின் நண்பர் என்ற விருதை குறு, சிறு மற்றும் நடுத்தர தொழில்துறைச் செயலாளர் டாக்டர் அருண் குமார் பாண்டா வழங்குகிறார்.
மத்தியக் குறு, சிறு மற்றும் நடுத்தரத் தொழில் துறை சார்பில், நடைபெற்ற முதலாவது சர்வதேசச் சிறு மற்றும் நடுத்தரத் தொழில்முனைவோர் மாநாடு, புதுதில்லியில் ஏப்ரல் 24 அன்று நிறைவடைந்தது. 39 நாடுகளிலிருந்து வந்த 160 சிறு, மற்றும் நடுத்தரத் தொழில்முனைவோர் பங்கேற்ற இந்த 3 நாள் மாநாட்டில், சிறு மற்றும் நடுத்தரத் தொழில் மேம்பாட்டிற்கான சர்வதேச அளவிலான சிறந்த நடைமுறைகள் மற்றும் ஒத்துழைப்பு, சிறு மற்றும் நடுத்தரத் தொழில்களுக்கான சர்வதேச வர்த்தக வாய்ப்புகள், பெண் தொழில்முனைவோர் எதிர்கொள்ளும் பிரச்னைகள் குறித்து விவாதிக்கப்பட்டது. அதிக அளவாக போலந்து நாட்டிலிருந்து 15 சிறு மற்றும் நடுத்தர தொழில்முனைவோரும், அதற்கு அடுத்தப்படியாக உஸ்பெகிஸ்தானிலிருந்து 8 பேரும், கானாவிலிருந்து 7 பேரும் கலந்துகொண்டனர். இந்தியாவைச் சேர்ந்த 400 சிறு மற்றும் நடுத்தர தொழில்முனைவோரும் இதில் கலந்துகொண்டனர்.
இந்தியச் சிறு மற்றும் நடுத்தரத் தொழில்முனைவோருக்கும், இங்கிலாந்து, ரஷ்யா, உஸ்பெகிஸ்தான், போலந்து, பூட்டான், ஆஸ்திரியா, செக் குடியரசு, கேமரூண் மற்றும் இலங்கையைச் சேர்ந்த சிறு மற்றும் நடுத்தரத் தொழில்முனைவோருக்கும் இடையே 23 ஒப்பந்தங்கள் இந்த மாநாட்டின்போது கையெழுத்தானது.
நிறைவு விழாவில் உரையாற்றிய மத்திய குறு, சிறு மற்றும் நடுத்தரத் தொழில்துறைச் செயலாளர் டாக்டர் அருண் குமார் பாண்டா, இந்திய சிறு மற்றும் நடுத்தரத் தொழில்முனைவோருக்கும் பிற நாடுகளைச் சேர்ந்த தொழில்முனைவோருக்கும் இடையிலான ஒத்துழைப்புகளை அதிகரிக்கவும், புள்ளிவிவரப் பரிமாற்றத்திற்கும் ஏதுவாக, மத்தியக் குறு, சிறு மற்றும் நடுத்தரத் தொழில் அமைச்சகத்தில் டிஜிடல் வர்த்தகப் பிரிவு ஒன்றை ஏற்படுத்தத் திட்டமிட்டுள்ளதாகவும் தெரிவித்தார்.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
(Visitor Counter : 68